《拜新月慢》
清代·苏穆

嫩柳成阴，乱红飘砌，莫自登高临远。独立雕栏，问梁间双燕。

向临处，特地、窥他画阁残梦，又误几番春浅。风雨凄凄，定蛾眉难展。

记当时、薄醉桃花面。甚而今、暗里春光换。约得杜宇声声，奈南来无雁。

正天涯、旅客愁中见。沉烟袅、一一回文篆。渐瘦却、镜里朱颜，待归来教看。

作者简介：苏穆，一名姞，字佩蘘，山阳（今淮安市淮安区）人，宜兴周济侧室。工词，殉粤匪难。